Nabok anyilih tangan : tumindak ala kanthi kongkonan uwong liya. Ngagar metu kawul : ngojok-ojoki supaya dadi pasulayan, nanging sing diojoki ora mempan. Ngajari bebek nglangi : panggawean sing ora ana paedahe. Ngalasake negara : wong sing ora manut pranatane negara. Ngalem legining gula : ngalembana kepinterane wong kang pancen pinter/sugih. Ngaturake kidang lumayu : ngaturake barang kang wis ora ana. Nglungguhi klasa gumelar : nindakake panggawean kang wis tumata. Ngontragake gunung : wong cilik/asor bisa ngalahake wong luhur/gedhe, nganti gawe gegere wong akeh. Nguthik-uthik macan dhedhe : njarag wong kang wis lilih nepsune. Nguyahi segara : weweh marang wong sugih kang ora ana pituwase. Nucuk ngiberake : wis disuguhi mangan mulih isih mbrekat. Nututi layangan pedhot : nggoleki barang sepele sing wis ilang. Nyangoni kawula minggat : ndandani barang sing tansah rusak. Nyolong pethek : tansah mleset saka pametheke/pambatange.